Razdjel: 109 Ministarstvo pravosuđa i uprave

Glava : 10985 Općinska državna odvjetništva

Aktivnost: A642000

OBRAZLOŽENJE POSEBNOG DIJELA FINANCIJSKOG PLANA

ZA 2025. – 2027. GODINE

Proračunski korisnik : OPĆINSKO DRŽAVNO ODVJETNIŠTVO SUD U ZLATARU,

RKP: 4997

**OPĆI PRIHODI I PRIMICI ( izvor 11 )**

PLAĆE I DOPRINOSI PO GODINAMA

Rashodi za zaposlene **za 2025.** godinu izračunati su prema stanju isplaćene plaće 01.06.2024. ( 27 zaposlenih – 1 općinska državna odvjetnica i 9 zamjenika , 15 službenika ( sada 16 )i 2 namještenika ) unutar limita. Predviđeno povećanje zaposlenih ( tri službenika – 2 savjetnika i informatičar ), nije uračunato u plan zbog premalog limita za rashode zaposlenih stoga će se nedostatna sredstava za isti rješavati u hodu ( očekivani iznos od oko 100.000,00 eura ). Planirana su sredstva za dežurstva u Zagrebu prema prosječnim vrijednostima sukladno izmjenama Pravilnika o naknadama za dežurstva, po uputi.

Moram napomenuti da zbog premalog limita nisu planirana sredstva za uvećani staž iz prethodnih godina za isplatu dužnosnicima (beneficirani staž), kao i pripadajuća kamata za isplate istih.

**Ukupno: 915.878,00 EUR-a.**

Rashodi za zaposlene **za 2026.** godinu izračunati su na bazi prethodne godine, te u limitima, ali s nedostatnim sredstvima. Isti su u okviru projekcije za godinu, a ukoliko dođe do umirovljenja, popunit će se upražnjeno mjesto.

**Ukupno: 939.893,00 EUR-a.**

Obračun plaća i doprinosa **za 2027.** godinu napravljen je na bazi prethodne godine, sukladno limitima. Planirana su i sredstva za dežurstva u Zagrebu ( prekovremeni sati ), kao i prethodnih godina.

**Ukupno: 945.623,00 EUR-a.**

OSTALI RASHODI ZA ZAPOSLENE PO GODINAMA

Ostali rashodi za zaposlene **u 2025**. godini obuhvatili su troškove svih pripadajućih prava po važećem Kolektivnom ugovoru za službenike i namještenike, ali i sva prava po Zakonu o plaći i drugim materijalnim pravima pravosudnih dužnosnika, po iznosima trenutno ugovorenih prava - prema procjeni, a izračun jubilarnih nagrada napravljen je prema sada dostupnim podacima.

**Ukupno:** **27.980,00 EUR-a.**

Troškovi ostalih rashoda za zaposlene **za 2026.** godinu obuhvatili su sva pripadajuća prava zaposlenih kao i prethodne godine , prema procjeni, a za jubilarne nagrade po stvarnim pravima za godinu .

**Ukupno: 29.750,00 EUR-a.**

Troškovi ostalih rashoda za zaposlene **za 2027.** godinu izračunati su po istom principu kao i prethodne godine - za jubilarne nagrade prema stvarnim pravima za godinu i dostupnim podacima, a ostalo prema procjeni očekivanih troškova.

**Ukupno : 30.040,00 EUR-a.**

NAKNADE ZA PRIJEVOZ PO GODINAMA

Izračun prijevoznih troškova, ali i uključenog rada na terenu ( dežurstvo u Zagrebu ), **za 2025**. godinu , izrađen je na bazi stvarnih troškova za 8 dužnosnika, 14 službenika i 1 namještenika.

Dio obračuna za prijevoz na posao i s posla, vrši se po mjesečnim kartama , a dio po prijeđenom km. Za izvršena dežurstva u Zagrebu obračun se vrši prema mjesečnim izvješćima.

**Ukupno: 45.000,00 EUR-a.**

Obračun prijevoza za **2026. godinu** isti je kao i za prethodnu.

**Ukupno:** **45.000,00 EUR-a.**

Obračun prijevoznih troškova i terenskog dodatka **za 2027.** godinu napravljen je sukladno očekivanom trendu rasta troškova ,a na bazi prethodne godine.

**Ukupno:** **50.000,00 EUR-a.**

MATERIJALNI RASHODI PO GODINAMA

Materijalni rashodi za **2025**. godinu su u okviru prihvaćene projekcije prema procijenjenim vrijednostima. Povećani su , sukladno potrebama , te realno procijenjeni troškovi intelektualnih usluga kao i sistematski pregledi za sve zaposlenike.

Za tekuće održavanje planirano je održavanje postojeće opreme i službenog vozila.

Od kapitalnih projekata planirana je zamjena rasvjete led svjetlima i saniranje arhive u podrumskom dijelu zgrade = 58.500,00 eura , u okviru dodatnih ulaganja ( konto 45 ).

**Ukupno : 275.562,00 EUR-a.**

Materijalni rashodi za **2026**. godinu u okviru su projekcije, a za intelektualne usluge su iskazani realno očekivani troškovi.

Za tekuće održavanje predviđeno je redovno održavanje opreme i službenog vozila.

**Ukupno: 285.550,00 EUR-a.**

Materijalni rashodi za **2027**. godinu su realna procjena predviđenih potreba prema trendu prethodnih godina, te u okviru zadane projekcije.

Tekuće održavanje planirano je kao i prethodnih godina, a kapitalna nisu poznata .

**Ukupno: 303.600,00 EUR-a.**

**VLASTITI PRIHODI ( izvor 31 )**

Vlastite prihode ostvarujemo od naknade fotokopiranja spisa i umnožavanja DVD-a, a isti su planirani za nabavu prijeko potrebne uredske opreme prema godini ostvarenja. Trend realiziranih prihoda je u opadanju, tako da je u sve tri proračunske godine planirana ista svota ostvarenja i potrošnje:

= **664 EUR-a.** po godini, odnosno prema visini ostvarenih.

U Zlataru, 08. studenog 2024. OPĆINSKA DRŽAVNA ODVJETNICA

Ivana Smrkulj